# விக்கிப்பீடியா:ஆலமரத்தடி/தொகுப்பு90

## முதற்பக்கக் கட்டுரைகள் சிறந்த கட்டுரைகளா?

தமிழ் விக்கிப்பீடியாவில் முதற்பக்கத்தில் இடம் பெறும் முதற்பக்கக் கட்டுரைகளுக்கென்று ஒரு பரிந்துரைப் பக்கம் ஒன்று இருக்கிறது. இங்கு பல கட்டுரைகள் பயனரால் பரிந்துரைக்கப்பட்டு, அந்தப் பயனராலேயே தேர்வு செய்யப்பட்டு “அடுத்து இடம்பெற இருப்பவை” எனும் தலைப்புக்கு நகர்த்தப்பட்டு இருக்கிறது. மேலும் இப்படி தேர்வு செய்யப் பெற்ற கட்டுரைகள் குறிப்பிட்ட பயனரால் தொடங்கப்பட்ட கட்டுரை என்பதுதான் இதில் கூடுதல் வேடிக்கை.  
இங்கு “வரும் வார முதற்பக்கக் கட்டுரைகள்” எனும் தலைப்பில், இக்கட்டுரைகளைத் தெரிவு செய்து ஒவ்வொரு ஞாயிறும் முதற்பக்கத்தில் இடும் பொறுப்பை பார்வதி கவனித்து வருகிறார் என்கிற குறிப்பு இடம் பெற்றிருக்கிறது. ஆனால், இங்கு பார்வதிஸ்ரீ கட்டுரைகளைத் தேர்வு செய்வதாகத் தெரியவில்லை. அவர் முதற்பக்கத்தில் காட்சிப்படுத்தும் பணியை மட்டுமே செய்து வந்திருப்பதாகத் தெரிகிறது.  
முதற்பக்கக் கட்டுரையைத் தேர்வு செய்யும் பணியை பார்வதிஸ்ரீ கவனிக்க வேண்டிய நிலையில், குறிப்பிட்ட பயனர் அதைத் தன் வசம் எடுத்துக் கொண்டு செயல்பட்டது ஏற்றுக் கொள்ளக் கூடியதாக இல்லை. பரிந்துரைப்பவரே, தேர்வு செய்து கொள்ளும் நிலையில் விக்கிப்பீடியாவின் முதற்பக்கக் கட்டுரைகள் இருப்பது வேதனைக்குரியதாகவும் இருக்கிறது.  
தமிழ் கம்ப்யூட்டர் இதழில் நான் எழுதி வரும் “விக்கிப்பீடியாவில் எழுதலாம் வாங்க” எனும் தொடருக்கான 18 ஆம் பகுதிக்காக “முதற்பக்கக் கட்டுரைகள்” எனும் தலைப்பில் எழுதுவதற்காக இது தொடர்பான பக்கங்களைப் பார்வையிட்ட போதுதான் இதைக் கண்டறிந்தேன். தமிழ் விக்கிப்பீடியாவில் இடம் பெறும் முதற்பக்கக் கட்டுரைகள் அனைத்தும் குறிப்பிடத் தகுந்த அல்லது சிறந்த கட்டுரைகள் என்று எழுத வேண்டிய நான், வேறு வழியின்றி;  
*“தமிழ் விக்கிப்பீடியாவில் முதற்பக்கத்தில் இடம் பெற்ற முதற்பக்கக் கட்டுரைகள் அனைத்தும் தரம் உயர்ந்த கட்டுரைகள் என்றோ அல்லது சிறப்புக் கட்டுரைகள் என்றோ கருத வேண்டியதில்லை. இவை முதற்பக்கத்தில் இடம் பெற்ற கட்டுரைகள் அவ்வளவுதான். தமிழ் விக்கிப்பீடியாவில் முதற்பக்கத்தில் இடம் பெற்ற கட்டுரைகளை விடக் கருத்துச் செறிவுடைய, தரம் உயர்ந்த பல கட்டுரைகள் இருக்கின்றன. இவை முதற்பக்கக் கட்டுரையாக இடம் பெறாவிட்டாலும் பலருக்கும் பயனுடைய தகவல்களைக் கொண்டதாக இருக்கின்றன. இக்கட்டுரைகள் பயனர்களால் பரிந்துரைக்கப்படாமலும், பரிந்துரைக்கப்பட்டாலும் ஏதாவது ஒரு குறை தெரிவிக்கப்பட்டு ஏற்புடையதாகக் கருதாத நிலையிலும் இருக்கின்ற கட்டுரைகளாக முடக்கப்பட்டு இருக்கலாம்.*  
*தமிழ் விக்கிப்பீடியாவில் முன்பு, முதற்பக்கக் கட்டுரைகள் பயனர்களால் பரிந்துரைக்கப்படாமல் நிருவாகி ஒருவரால் மட்டும் தேர்வு செய்யப்பட்டு முதற்பக்கத்தில் இடம் பெற்ற போது, அவை ஓரளவு தரமான, குறிப்பிடத்தக்க கட்டுரைகளாக இருந்தன. பரிந்துரைக்கப்படும் நிலை உருவான பின்பு, கட்டுரையைத் தொடங்கியவரே அந்தக் கட்டுரையைப் பரிந்துரைத்து அதை முதற்பக்கக் கட்டுரையாக இடம் பெறச் செய்யும் போக்கு அதிகரித்து விட்டது. இந்நிலையில் குறிப்பிட்ட செய்திகளை மட்டுமே அடிப்படையாகக் கொண்ட சில கட்டுரைகள் முதற்பக்கக் கட்டுரைகளாக்கப்பட்டிருக்கின்றன. இதனால், முதற்பக்கக் கட்டுரைகளுக்குப் பரிந்துரைக்கப்படும் கட்டுரைகளில், தேர்வுக்கு மேலும் சில புதிய விதிமுறைகள் உருவாக்கப்பட்டு, அதனைப் பின்பற்றும் நடைமுறை கொண்டு வரப்பட வேண்டும் அப்போதுதான் பல சிறப்புக் கட்டுரைகளை உருவாக்க முடியும் என்று பயனர்கள் பலரும் விரும்புகின்றனர்.”*  
என்று எழுத வேண்டியதாகி விட்டது. வருந்துகிறேன்.--தேனி. மு. சுப்பிரமணி.<sup>/உரையாடுக</sup>. 13:26, 26 ஆகத்து 2013 (UTC)  
::வாக்கெடுப்பை நடத்தலாம் என நினைக்கிறேன். இது நல்ல தீர்வாகும். இதன்மூலம் கருத்து உள்வாங்கப்பட்டு பல வகையிலும் கட்டுரைகளை மேம்படுத்த உதவும் --** <font color="6600FF"><span>நி ♣ ஆதவன் ♦</span></font> ** (என்னோடு உரையாட படத்தை சொடுக்கவும்) 13:47, 26 ஆகத்து 2013 (UTC)  
::பரிந்துரையாளரே தான் பரிந்துரைத்த கட்டுரைகளை தெரிவுசெய்வது பொருத்தம் இல்லை என்பது இன்றைய நிலையில் நாம் பின்பற்ற வேண்டிய ஒன்றே. முதற்பக்க கட்டுரைகளுக்கு பரிந்துரைக்கப்படும் தெரிவுசெய்யப்படும் கட்டுரைகள் ஒர் அடிப்படைத் தரத்தை எட்டி இருக்க வேண்டும். அது சிறப்புக் கட்டுரை தரத்தில் இருக்க வேண்டும் என்று இல்லை. சுட்டிக் காட்டியதற்கு நன்றி.--Natkeeran (பேச்சு) 15:56, 26 ஆகத்து 2013 (UTC)